Oilers vil ikke spille på Jordal Amfi
Dermed fortsetter dramaet utenfor isen i NM-sluttspillet. – Reglene er klare på at den høyest rangerte klubben skal spille den første semifinalen på hjemmebane. Det har vi gitt Ishockeyforbundet beskjed om. De kan ikke endre på sitt eget regelverk, sier Stavanger-manager Pål Higson til VG. – Semifinalen på Jordal spilles allerede søndag kl. 17.00. Møter Oilers opp til kampen? – Nå avventer vi svaret fra ishockeyforbundet, svarer Higson. Han understreker at Stavanger Oilers godtar protesten til Vålerenga og utfallet av den. – Det vedtaket er vi enige i, sier han. Oilers har søkt juridisk hjelp hos advokatfirmaet Kluge. Den som vet han har rett, har råd til å beherske seg. #ordfordagen — Petter Thoresen (@PetterThoresen1)21.03.15, 11:08– Vi har fått skrivet fra Oilers. En gruppe jobber nå med dette, men jeg kan ikke si noe om utfallet. Vi satser på å gi dem et svar i løpet av natten eller i søndag morgen, sier organisasjonssjef Kristoffer Holm. Hockeypresident Gerhard Nilsen, generalsekretær Ottar Eide og flere fra forbundsledelsen er i New York. De er ikke direkte involvert, men informert om den alvorlige floken som har oppstått på hjemmebane. – En veldig dramatisk og veldig kjedelig situasjon, mener Holm. Stavanger Oilers fikk godkjent 3-2-scoringen under gårsdagens semifinale etter videodømming, men det var først etter at dommeren hadde satt i gang spillet igjen. Dommeren trodde i utgangspunktet at det var redning av Vålerenga-keeper Steffen Søberg. Først senere i perioden ble kamplederen gjort oppmerksom på at kamerabildene viste at pucken var i mål, men Oilers fikk likevel scoringen godkjent. Det fikk Vålerenga til å protestere, og i kveld har Hockeyforbundet vedtatt at protesten tas til følge. «Forbundsstyret anser at videodommers inngripen er i strid med bestemmelsen i regel 99 v der det eksplisitt gis uttrykk for at ytterligere gjennomgang ikke er tillatt etter det påfølgende avslag», skriver Hockeyforbundet i en pressemelding i kveld.– Dette var som forventet. Alle sa jo etter kampen at dette var feilaktig. Det er heller ingen som har lagt frem bevis på at pucken er 100 prosent inne, sier Vålerenga-direktør Jan Tore Kjær til VG. Han sier at de har hatt møter med Stavanger Oilers og Ishockeyforbundet om hvordan resten av kampene skal spilles. – Første kamp er på Jordal i morgen, og så får vi se hvordan vi skal spille deretter. Dette løser seg. Vi spiller til ett lag har vunnet fire, så enkelt er det, fastslår Kjær, men så enkelt er det ikke for Oilers-trener Petter Thoresen:Dersom verken dommerne på isen eller videomåldommeren gjennomgår et potensielt scoret mål ved neste stopp i spillet, er ytterligere gjennomgang ikke tillatt etter det påfølgende avslaget er tatt. – Vi skal ha første hjemmekamp. En ting er at dommerne har gjort en feil, men vi kan ikke endre på hvem som har hjemmefordel i første kamp. Så dette må nok forbundet jobbe litt mer med, sier Thoresen til TV 2. – Det er ikke sånn at vi bare drar ned på Jordal og begynne sluttspillet, det kommer ikke til å skje. Vi skal ikke bli straffet dobbelt opp, det skjønner jo alle.Forbundets organisasjonssjef Kristoffer Holm sier til VG at Oilers' opprinnelige hjemmefordel ble diskutert da protesten ble behandlet, og at fordelen er ivaretatt, da det er Stavanger-laget som får fire hjemmekamper, dersom de må spille syv matcher for å kåre en finalist. – Vi har ikke fått noen reaksjoner på vedtaket. Det er mulig å protestere, men det har ingen gjort, sier Holm. Leder i appellutvalget Patrick John Maloney bekrefter at ingen har klaget, og at fristen er i morgen. – Kampen i morgen vil uansett gå som planlagt. Det er ingen protest som kan gjøre noe med det, forklarer han VG i kveld. Slik er semifinaleserien satt opp nå: 22.03. Vålerenga – Stavanger, Jordal Amfi 24.03. Stavanger – Vålerenga, DNB Arena 26.03. Stavanger – Vålerenga, DNB Arena 28.03. Vålerenga – Stavanger, Jordal Amfi
Norges Ishockeyforbund har vedtatt å annullere fredagens semifinale mellom Stavanger Oilers og Vålerenga. Det protesterer Oilers ikke på, men vil ikke spille den første semifinalen på Jordal Amfi søndag.